Bambanani Teen Misdaad wil dié 2004/2005 feesseisoen vir almal veiliger maak deur die polisie se sigbaarheid en toeganklikheid te verhoog op besige plekke, soos strande, treine en winkelsentrums.
In die 2004/2005 feesseisoen sal die polisie en ander wetstoepassingsagentskappe, saam met gemeenskapsvrywilligers en buurtwaglede deelneem aan die Veiliger Seisoenveldtog om seker te maak dat inwoners en besoekers 'n vreedsame en veiliger Kersfees en Nuwejaar geniet.
Verlede jaar se veiliger seisoenveldtog het die veiligste vakansieseisoen opgelewer wat die Wes-Kaap in 'n dekade beleef het.
gemeenskappe - deur sekerheidsamptenare in hoë-risiko woongebiede te ontplooi en 'n streng klokreël op sjebiens toe te pas strande - deur 'n verbod toe te pas op alkohol, bykomende sekerheid op strande te verskaf en vermaak te reël treine - deur sekerheid te verhoog, wat gereelde deursoekings en meer beskerming vir pendelaars insluit paaie - deur toe te slaan op dronkbestuur en padblokkades en spesiale howe op die N1 en N2 te hou.
winkelsentrums, jeug- en gemeenskapsaktiwiteite - deur verhoogde sekerheid.
Bambanani ('n Xhosa-woord wat saamstaan/verenig beteken) is ontwerp om alle mense en vennote teen misdaad te verenig. Bambanani bou verhoudings tussen die polisie en die gemeenskappe op en spoor mense aan om hulle rol in misdaadvoorkoming te vervul.
Onbekende staatstaal of akroniem Kyk in die WOORDELYS?